techiaith/cofnodycynulliad_en-cy huggingface dataset:
English: I can confirm that I and the group will be supporting these amendments. The reason for that is that I think that there is a means here of encouraging better joint working, particularly where complaints relate to that space where the interaction truly happens between health and social care.
Welsh: Mi allaf gadarnhau y byddaf i a'r grŵp yn cefnogi'r gwelliannau yma. Y rheswm am hynny ydy dwi'n meddwl bod yna fodd yn fan hyn i annog gwell gweithio ar y cyd, a hynny yn enwedig lle mae cwynion yn ymwneud â'r gofod yna lle mae'r rhyngweithio'n digwydd go iawn rhwng y gofal cymdeithasol a gofal iechyd.
English: If amendment 43 is not agreed, amendment 47 will fall. The question is that amendment 43 be agreed to. Does any Member object? [ Objection.] We therefore proceed to a vote on amendment 43. Open the vote. Close the vote. In favour 20, no abstentions, 28 against. Therefore, amendment 43 is not agreed.
Welsh: Os gwrthodir gwelliant 43, bydd gwelliant 47 yn methu. Y cwestiwn yw: a ddylid derbyn gwelliant 43? A oes unrhyw wrthwynebiad? [ Gwrthwynebiad.] Dŷn ni'n symud i bleidlais, felly, ar welliant 43. Agor y bleidlais. Cau'r bleidlais. O blaid 20, neb yn ymatal, 28 yn erbyn. Ac felly, mae gwelliant 43 wedi ei wrthod.
English: Group 16 is the next group and that relates to the duty to supply information to the citizen voice body. Amendment 2 is the only amendment in the group and I call on the Minister to move the amendment.
Welsh: Grŵp 16 yw'r grŵp nesaf, sy'n ymwneud â dyletswydd i gyflenwi gwybodaeth i gorff llais y dinesydd. Gwelliant 2 yw'r unig welliant yn y grŵp. Dwi'n galw ar y Gweinidog i gynnig gwelliant 2.
English: Thank you, Llywydd. Members will be aware that section 18 of the Bill places a duty on NHS bodies and local authorities to supply the citizen voice body with such information as it reasonably requests for the purpose of carrying out its functions. The purpose of this amendment is to place a duty upon NHS bodies and local authorities to provide the citizen voice body with a written response outlining the reasons why it has refused to supply information requested. The duty would apply to any refusal made by an NHS body or local authority. I think Members can understand that it would be possible to refuse information requests on a variety of bases, for example, the request may not be reasonable and the response should set out what is unreasonable about it; the request may not be related to the exercise of the citizen voice body's functions; or it could be potentially unlawful to disclose the information requested. I think it is important that there is a requirement for these reasons to be provided in writing. I brought forward this amendment in response to the now Legislation, Justice and Constitution Committee's representations, made after the Stage 1 process. This amendment will add strength to section 18 of the Bill by placing this duty upon NHS bodies and local authorities to help ensure transparency, and demonstrate accountability when making those decisions. I hope that Members will support the amendment.
Welsh: Diolch, Llywydd. Bydd yr Aelodau'n ymwybodol bod adran 18 o'r Bil yn gosod dyletswydd ar gyrff y GIG ac awdurdodau lleol i roi unrhyw wybodaeth i gorff llais y dinesydd y mae'n gofyn amdani yn rhesymol at ddibenion cyflawni ei swyddogaethau. Diben y gwelliant hwn yw rhoi dyletswydd ar gyrff y GIG ac awdurdodau lleol i roi ymateb ysgrifenedig i gorff llais y dinesydd sy'n amlinellu'r rhesymau pam y mae wedi gwrthod darparu'r wybodaeth y gofynnwyd amdani. Byddai'r ddyletswydd yn berthnasol i unrhyw wrthodiad a wnaed gan gorff y GIG neu awdurdod lleol. Rwy'n credu y gall yr Aelodau ddeall y byddai'n bosibl gwrthod ceisiadau am wybodaeth ar amrywiaeth o resymau, er enghraifft, efallai na fydd y cais yn rhesymol a dylai'r ymateb nodi'r hyn sy'n afresymol yn ei gylch; efallai na fydd y cais yn gysylltiedig ag arfer swyddogaethau corff llais y dinesydd; neu fe allai fod yn anghyfreithlon datgelu'r wybodaeth y gofynnwyd amdani. Rwy'n credu ei bod yn bwysig bod gofyniad i ddarparu'r rhesymau hyn yn ysgrifenedig. Fe wnes i gyflwyno'r gwelliant hwn mewn ymateb i sylwadau'r Pwyllgor Deddfwriaeth, Cyfiawnder a Chyfansoddiad bellach, a wnaed ar ôl proses Cyfnod 1. Bydd y gwelliant hwn yn ychwanegu cryfder at adran 18 o'r Bil drwy osod y ddyletswydd hon ar gyrff y GIG ac awdurdodau lleol i helpu i sicrhau tryloywder, a dangos atebolrwydd wrth wneud y penderfyniadau hynny. Rwy'n gobeithio y bydd yr Aelodau yn cefnogi'r gwelliant.
English: Welsh Conservatives will be supporting this amendment.
Welsh: Bydd y Ceidwadwyr Cymreig yn cefnogi'r gwelliant hwn.
English: As this strengthens the Bill, we will reluctantly support it, but we would like to make the point that, actually, we don't want NHS bodies or local authorities to refuse to supply information in the first place. We would really like to see more than just a requirement for written reasons to be provided for refusing information, but the CVB, I guess, had to have the ability to challenge such reasons.
Welsh: Gan fod hyn yn cryfhau'r Bil, byddwn ni yn ei gefnogi yn anfoddog, ond fe hoffem ni wneud y pwynt nad ydym ni, mewn gwirionedd, yn dymuno i gyrff y GIG neu awdurdodau lleol wrthod darparu gwybodaeth yn y lle cyntaf. Hoffem ni yn fawr iawn weld mwy na gofyniad i ddarparu rhesymau ysgrifenedig dros wrthod gwybodaeth, ond yr oedd yn rhaid i gorff llais y dinesydd, mae'n debyg, fod â'r gallu i herio rhesymau o'r fath.
English: The Minister to reply. No? Therefore, the question is that amendment 2 be agreed to. Does any Member object? No. Therefore amendment 2 is agreed.
Welsh: Y Gweinidog i ymateb. Na? Felly, y cwestiwn yw; a ddylid derbyn gwelliant 2? A oes gwrthwynebiad? Nag oes, felly derbynnir gwelliant 2.
English: As the Minister said, my amendment 45 relates to the right of entry or access to premises via the citizen voice body, and, again, it's based on the committee's recommendation 12 at Stage 1. It's also in line with the views of the current board of CHCs, who do not wish entry to premises to be consigned to a code of practice. We would reject the Minister's amendment 3 on the basis that a duty to have regard to a code of practice does not go anywhere near addressing the strength of feeling by many stakeholders that the citizen voice body should retain the right of access, nor is it as strong as a right that is set out on the face of the Bill. You have to remember that we are suggesting that we disband the CHCs, replace them with a CVB, and the key asks are that it should be local - it should be run by and for local people - and that they should have a right to access, because having that right to access gives them the chance to pick up things that are sometimes missed. It allows them to be a critical friend; it also allows them to go into some situations and really follow through where people have started to raise concerns and then they find that there are multiple concerns. And we can probably all cite CHCs who've done just that and provided a great service to their local communities.
Welsh: Fel y dywedodd y Gweinidog, mae fy ngwelliant 45 yn ymwneud â'r hawl mynediad i eiddo drwy gorff llais y dinesydd, ac, unwaith eto, y mae wedi ei seilio ar argymhelliad 12 y pwyllgor yng Nghyfnod 1. Mae hefyd yn cyd-fynd â barn bwrdd presennol y cynghorau iechyd cymuned, nad ydyn nhw'n dymuno i fynediad at eiddo gael ei draddodi i god ymarfer. Byddem ni'n gwrthod gwelliant 3 y Gweinidog gan nad yw dyletswydd i roi sylw i god ymarfer yn mynd yn agos at fynd i'r afael â chryfder teimladau llawer o randdeiliaid y dylai corff llais y dinesydd gadw'r hawl i fynediad, ac nid yw mor gryf ychwaith â hawl sydd wedi ei nodi ar wyneb y Bil. Mae'n rhaid i chi gofio ein bod ni'n awgrymu y dylem ni ddiddymu'r cynghorau iechyd cymuned a sefydlu cyrff llais y dinesydd yn eu lle, a'r gofynion allweddol ar gyfer hynny yw y dylai fod yn lleol - dylai gael ei redeg gan bobl leol ac ar eu cyfer - ac y dylen nhw gael yr hawl i fynediad, oherwydd bod cael yr hawl honno i fynediad yn rhoi cyfle iddyn nhw sylwi ar bethau a gaiff eu methu weithiau. Mae'n caniatáu iddyn nhw fod yn gyfaill beirniadol; mae hefyd yn caniatáu iddyn nhw fynd at rai sefyllfaoedd a chymryd camau dilynol gwirioneddol pan fo pobl wedi dechrau codi pryderon ac yna maen nhw'n canfod bod nifer o bryderon. Ac mae'n debyg y gallwn ni i gyd gyfeirio at gynghorau iechyd cymuned sydd wedi gwneud yr union beth hwnnw ac wedi darparu gwasanaeth gwych i'w cymunedau lleol.
English: Very briefly, we have felt that it's vital to give the new citizen voice body the power to enter premises where domiciliary care is provided, and although neither, actually, of these amendments reflect the strength that we would like this power to have, we will be supporting both the amendments in the hope that the Minister will continue to provide us with the assurance that we need that the code of practice will allow that to happen.
Welsh: Yn fyr iawn, rydym ni wedi bod o'r farn ei bod yn hanfodol rhoi'r pŵer i'r corff llais y dinesydd newydd fynd i mewn i eiddo lle y darperir gofal yn y cartref, ac er nad yw'r un o'r gwelliannau hyn, mewn gwirionedd, yn adlewyrchu'r cryfder yr hoffem i'r pŵer hwn fod ag ef, byddwn yn cefnogi'r ddau welliant yn y gobaith y bydd y Gweinidog yn parhau i roi'r sicrwydd i ni fod angen cod ymarfer arnom a fydd yn caniatáu i hynny ddigwydd.
English: In our opinion, amendment 45 is one of the most important amendments we're discussing today. The ability to make unannounced visits into NHS facilities has enabled the CHCs to highlight failings that have impacted patient care. The fact that the Minister's vision for the CHCs' replacement did away with these visits was of huge concern to the majority of opposition politicians, patient advocacy groups and large sections of civic society. Community health councils have played a vital role in ensuring patient safety, as witnessed recently in my own region with the Cwm Taf maternity scandal. I cannot underline strongly enough the importance of unannounced visits. Members must support amendment 45, otherwise we will be diminishing the citizen's voice in health and social care. Diolch.
Welsh: Yn ein barn ni, gwelliant 45 yw un o'r gwelliannau pwysicaf yr ydym yn eu trafod heddiw. Mae'r gallu i gynnal ymweliadau dirybudd â chyfleusterau'r GIG wedi galluogi'r cynghorau iechyd cymuned i amlygu methiannau sydd wedi effeithio ar ofal cleifion. Roedd y ffaith bod gweledigaeth y Gweinidog i ddisodli'r cynghorau iechyd cymuned wedi cael gwared ar yr ymweliadau hyn yn peri pryder enfawr i'r rhan fwyaf o wleidyddion y gwrthbleidiau, grwpiau eiriolaeth cleifion a rhannau mawr o'r gymdeithas ddinesig. Mae cynghorau iechyd cymuned wedi chwarae rhan hollbwysig o ran sicrhau diogelwch cleifion, fel y gwelwyd yn ddiweddar yn fy rhanbarth i gyda sgandal mamolaeth Cwm Taf. Ni allaf i bwysleisio yn ddigon cryf pa mor bwysig yw ymweliadau dirybudd. Mae'n rhaid i'r Aelodau gefnogi gwelliant 45, fel arall byddwn ni'n lleihau llais y dinesydd ym maes iechyd a gofal cymdeithasol. Diolch.
English: Thank you. I do recognise this is an area where there are differences of view, but we are genuinely trying to accommodate people on all sides in recognising some of the complexities that exist. And I recognise that Angela Burns has redrafted the amendment she tabled at Stage 2 because of the concerns about access to people's homes, but I still come back to the drafting that is still in here about an exhaustive list of circumstances, and it just isn't possible to draft in that way. It's always dangerous when you start to have a list of what you may or may not do. There will always be circumstances outside the list, even with the finest minds on the planet all in the same place at the same time. I say this from my past life, when being a lawyer - lots of the same lawyers will agree, and lots of the same lawyers will disagree, about exactly the same point and exactly the same wording. So, trying to get to the point where we have an exhaustive list in each those areas I think is not something that we should say is something that we could safely or properly draft and contemplate and provide to people; I think it would give a false level of assurance. The point about the code is we'll develop it together, with the citizen voice body, with others, including people in health and social care, on what the practical circumstances mean. I'll take the intervention and then I'll finish; I can see the time and I'm keen to finish, and other Members are too.
Welsh: Diolch. Rwyf i yn cydnabod bod hwn yn faes lle ceir gwahaniaethau barn, ond rydym yn wirioneddol yn ceisio bodloni pobl o bob ochr wrth gydnabod rhai o'r cymhlethdodau sy'n bodoli. Ac rwy'n cydnabod bod Angela Burns wedi ailddrafftio'r gwelliant a gyflwynwyd ganddi yng Nghyfnod 2 oherwydd y pryderon ynghylch mynediad at gartrefi pobl, ond rwy'n dal i ddod yn ôl at y drafftio sydd yma o hyd ynghylch rhestr hollgynhwysfawr o amgylchiadau, ac nid yw'n bosibl drafftio yn y ffordd honno. Mae bob amser yn beryglus pan fyddwch yn dechrau cael rhestr o'r hyn y cewch ei wneud neu beidio â'i wneud. Bydd bob amser amgylchiadau nad ydyn nhw wedi eu cynnwys ar y rhestr, hyd yn oed gyda holl feddyliau gorau y blaned yn yr un lle ar yr un pryd. Rwy'n dweud hyn ar sail fy mywyd blaenorol, pan oeddwn i'n gyfreithiwr - bydd llawer o'r un cyfreithwyr yn cytuno, a bydd llawer o'r un cyfreithwyr yn anghytuno, ynghylch union yr un pwynt ac union yr un geiriad. Felly, nid yw ceisio cyrraedd y pwynt lle mae gennym ni restr hollgynhwysfawr ym mhob un o'r meysydd hynny, yn fy marn i, yn rhywbeth y dylem ni ddweud y gallem ni ei ddrafftio yn ddiogel nac yn briodol, a'i ystyried a'i ddarparu i bobl; rwy'n credu y byddai'n rhoi lefel ffug o sicrwydd. Y pwynt ynglŷn â'r cod yw y byddwn yn ei ddatblygu gyda'n gilydd, gyda chorff llais y dinesydd, gydag eraill, gan gynnwys pobl ym maes iechyd a gofal cymdeithasol, o ran yr hyn y mae'r amgylchiadau ymarferol yn ei olygu. Byddaf yn cymryd yr ymyriad ac yna byddaf yn gorffen; rwy'n gallu gweld yr amser ac rwy'n awyddus i orffen, ac mae Aelodau eraill yn awyddus hefyd.
English: I thank the Minister for taking the intervention. I don't want to prolong proceedings, but this was the issue that I had most concerns about, having had discussions with the Aneurin Bevan Community Health Council. I have to say, following discussions with the Government about the very issues he's just talked about, and with the community health council, I'm happy, following those discussions, particularly with the Aneurin Bevan Community Health Council today, to follow the Government's voting advice on this issue.
Welsh: Diolch i'r Gweinidog am dderbyn yr ymyriad. Nid wyf i'n dymuno ymestyn y trafodion, ond hwn oedd y mater yr oeddwn i'n poeni mwyaf yn ei gylch, yn dilyn trafodaethau gyda Chyngor Iechyd Cymuned Aneurin Bevan. Mae'n rhaid i mi ddweud, yn dilyn y trafodaethau gyda'r Llywodraeth am yr union faterion y mae ef newydd sôn amdanyn nhw, a gyda'r cyngor iechyd cymuned, rwy'n hapus, yn dilyn y trafodaethau hynny, yn enwedig gyda Chyngor Iechyd Cymuned Aneurin Bevan heddiw, i ddilyn cyngor pleidleisio y Llywodraeth ar y mater hwn.
English: I think that's very positive, because it does show we're genuinely talking to and listening with people on all sides in the Chamber and outside to try to get this right, and to have a series of real examples about how the code should be applied. And, again, to reiterate my point, the code will start with the presumption that access will be agreed. This is not about unreasonably trying to trammel the ability of the new citizen voice body to undertake its functions, and I would ask Members to support the Government amendment in this group.
Welsh: Rwy'n credu bod hynny'n gadarnhaol iawn, oherwydd ei fod yn dangos ein bod ni'n siarad yn wirioneddol â phobl ar bob ochr o'r Siambr a'r tu allan ac yn gwrando arnyn nhw i geisio cael hyn yn iawn, ac i gael cyfres o enghreifftiau dilys o sut y dylai'r cod gael ei gymhwyso. Ac, unwaith eto, i ailadrodd fy mhwynt, bydd y cod yn dechrau gyda'r rhagdybiaeth y bydd mynediad yn cael ei gytuno. Nid yw hyn yn ymwneud â cheisio'n afresymol i rwystro gallu'r corff llais y dinesydd newydd i ymgymryd â'i swyddogaethau, a byddwn i'n gofyn i'r Aelodau gefnogi gwelliant y Llywodraeth yn y grŵp hwn.
English: The question is that amendment 3 be agreed to. Does any Member object? [ Objection.] We therefore proceed to a vote on amendment 3. Open the vote. Close the vote. In favour 37, no abstentions, 11 against. Therefore, amendment 3 is agreed.
Welsh: Y cwestiwn yw: a ddylid derbyn gwelliant 3? A oes unrhyw wrthwynebiad? [ Gwrthwynebiad.] Rydym ni'n symud, felly, i bleidlais ar welliant 3. Agor y bleidlais. Cau'r bleidlais. O blaid 37, neb yn ymatal, 11 yn erbyn. Felly, mae gwelliant 3 wedi'i dderbyn.
English: Group 18 is the next group of amendments and it relates to co-operation between the citizen voice body, local authorities and NHS bodies. Amendment 4 is the lead amendment in the group and I call on the Minister to move that amendment and speak to the group.
Welsh: Grŵp 18 yw'r grŵp nesaf o welliannau, yn ymwneud â chyd-weithrediad rhwng corff llais y dinesydd, awdrurdodau lleol a chyrff y gwasanaeth iechyd. Gwelliant 4 yw'r prif welliant ac dwi'n galw ar y Gweinidog i gynnig y gwelliant hwnnw a'r grŵp.
English: Thank you, Llywydd. I agree with the board of community health councils in its view that NHS bodies and local authorities could do much to support the new citizen voice body in reaching as many people as possible so that they can share their views and experience of the care and support they receive. I've considered the views of the Health, Social Care and Sport Committee and wider stakeholders on this point, and I'm pleased to offer this Government amendment, which I believe complements rather than cuts across existing provision within the Bill. It requires NHS bodies, local authorities and the citizen voice body to make arrangements to co-operate to support each other to promote the activities of the citizen voice body. It also requires NHS bodies and local authorities to make arrangements to co-operate with the citizen voice body to support it in seeking the views of the public about health and social services. Its purpose is therefore to facilitate co-operation to ensure that the citizen voice body has the support that it needs from local authorities and the NHS to reach the public, and I ask Members to support the amendment.
Welsh: Diolch, Llywydd. Rwy'n cytuno â bwrdd y cynghorau iechyd cymuned yn ei farn y gallai cyrff y GIG ac awdurdodau lleol wneud llawer i gefnogi'r corff llais y dinesydd newydd i gyrraedd cynifer o bobl ag y bo modd fel y gallant rannu eu barn a'u profiad o'r gofal a'r cymorth y maen nhw'n eu derbyn. Rwyf i wedi ystyried safbwyntiau'r Pwyllgor Iechyd, Gofal Cymdeithasol a Chwaraeon a rhanddeiliaid ehangach ar y pwynt hwn, ac rwy'n falch o gynnig y gwelliant hwn gan y Llywodraeth, sydd yn fy marn i yn ategu yn hytrach na thorri ar draws darpariaethau presennol yn y Bil. Mae'n ei gwneud yn ofynnol i gyrff y GIG, awdurdodau lleol a chorff llais y dinesydd wneud trefniadau i gydweithio i gefnogi ei gilydd i hyrwyddo gweithgareddau corff llais y dinesydd. Mae'n ei gwneud yn ofynnol hefyd i gyrff y GIG ac awdurdodau lleol wneud trefniadau i gydweithredu â chorff llais y dinesydd i'w gefnogi wrth geisio barn y cyhoedd ar iechyd a gwasanaethau cymdeithasol. Ei ddiben felly yw hwyluso cydweithredu er mwyn sicrhau bod gan gorff llais y dinesydd y cymorth sydd ei angen arno gan awdurdodau lleol a'r GIG i gyrraedd y cyhoedd, a gofynnaf i'r Aelodau gefnogi'r gwelliant.
English: I'd like to move amendment 46, tabled in my name, and I will be opposing the Government amendment 4 in order to get to my amendment, because it's an amendment that's intended to ensure there's a duty to co-operate between NHS bodies, local authorities and the citizen voice body under recommendation 17 of the committee Stage 1 report. This has been brought forward from Stage 2, as we agree with the ethos behind the amendment. Whilst I appreciate your amendment 4 is very similar, I don't think it quite strikes the balance needed for the duty. I contend with the Minister's argument at Stage 2 that provisions under sections 17 and 18 already give the powers outlined within this amendment, as awareness raising together is not quite the same as receiving and analysing feedback from those who are receiving care from public bodies; instead, it's actually quite a narrow view. In the same vein, although amendment 4 is clearly agreeing with the necessity for a duty of co-operation, again, it focuses on awareness raising rather than collating feedback.
Welsh: Hoffwn i gynnig gwelliant 46, a gyflwynwyd yn fy enw i, a byddaf yn gwrthwynebu gwelliant 4 y Llywodraeth er mwyn cael fy ngwelliant i, oherwydd ei fod yn welliant sydd â'r bwriad o sicrhau bod dyletswydd i gydweithredu rhwng cyrff y GIG, awdurdodau lleol a chorff llais y dinesydd o dan argymhelliad 17 o adroddiad Cyfnod 1 y pwyllgor. Mae hyn wedi ei ddwyn ymlaen o Gyfnod 2, gan ein bod ni'n cytuno â'r ethos sy'n sail i'r gwelliant. Er fy mod i'n gwerthfawrogi bod eich gwelliant 4 yn debyg iawn, nid wyf i'n credu ei fod yn taro'r cydbwysedd sydd ei angen ar gyfer y ddyletswydd. Rwy'n dadlau yn erbyn dadl y Gweinidog yng Nghyfnod 2 bod darpariaethau o dan adrannau 17 a 18 eisoes yn rhoi'r pwerau a amlinellir yn y gwelliant hwn, gan nad yw codi ymwybyddiaeth gyda'n gilydd yn union yr un peth â chael a dadansoddi adborth gan y rhai sy'n derbyn gofal gan gyrff cyhoeddus; yn hytrach, mae'n ddarlun eithaf cul mewn gwirionedd. Yn yr un modd, er bod gwelliant 4 yn amlwg yn cytuno â'r rheidrwydd am ddyletswydd i gydweithredu, unwaith eto, mae'n canolbwyntio ar godi ymwybyddiaeth yn hytrach na chasglu adborth.
English: We are comfortable with both these amendments, because they impose duties on the NHS and local authorities to co-operate with the new citizen voice body and are necessary to provide that body with the powers that it would need. We'd actually suggest that the Conservative amendment is the stronger of the two, because it also requires the NHS and local authorities to assist the citizen voice body in collecting independent feedback from people who are receiving or may receive health services or social services. Either way, we'll be supporting both.
Welsh: Rydym yn gyfforddus â'r ddau welliant hyn, oherwydd maen nhw'n gosod dyletswyddau ar y GIG ac awdurdodau lleol i gydweithredu gyda'r corff llais y dinesydd newydd ac maen nhw'n angenrheidiol i roi i'r corff hwnnw y pwerau byddai eu hangen arno. Byddem mewn gwirionedd yn awgrymu taw gwelliant y Ceidwadwyr yw'r cryfaf o'r ddau, gan ei bod hefyd yn ei gwneud yn ofynnol i'r GIG ac awdurdodau lleol gynorthwyo'r corff llais y dinesydd i gasglu adborth annibynnol gan bobl sy'n derbyn neu a allai dderbyn gwasanaethau iechyd neu wasanaethau cymdeithasol. Y naill ffordd neu'r llall, byddwn yn cefnogi'r ddau.
English: We believe that both the amendments in this group are essential to the effective operation of the citizen voice body. Without a legal duty to co-operate being placed upon NHS bodies and local authorities, there is a danger that the citizen's voice will fall on deaf ears.
Welsh: Credwn fod y ddau welliant yn y grŵp hwn yn hanfodol er mwyn i'r corff llais y dinesydd weithredu'n effeithiol. Heb ddyletswydd gyfreithiol ar gyrff y GIG ac awdurdodau lleol i gydweithredu, mae perygl na fydd llais y dinesydd yn cael ei glywed.